armvectores/hy_wikipedia_2023 huggingface dataset:
Մալպելո

Մալպելո (իսպ.՝ Malpelo), կղզի Խաղաղ օվկիանոսի արևելյան մասում՝ Հարավային Ամերիկայի Բուենավենտուրա ծոցի ափերից 500 կմ հեռավորության վրա։ Պատկանում է Կոլումբիային, մտնում է Վալե դել Կաուկայի դեպարտամենտի կազմի մեջ։ Մակերեսը կազմում է 0,35 կմ²։ 2006 թվականի հուլիսի 12-ին Մալպելոն 857,150 հա մակերեսով հարակից ջրային տարածքի հետ միասին գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Այն Խաղաղ օվկիանոսի արևելյան արևադարձային հատվածի ամենամեծ գոտին է, որտեղ ձկնորսւթյունն արգելված է։


== Աշխարհագրություն ==

Կղզին ժայռ է`առանց առատ բուսականության, առավելագույն բարձրությունը 376 մ է (Մոնա լեռ, իսպ.՝ Cerro de la Mona): Երկարությունը մոտ 1850 մ է, լայնությունը` մինչև 600 մ, շրջապատված է փոքր ժայռերով։ Մալպելոյի պահպանվող տարածքն զբաղեցնում է 3°58′30″ հս․ լ. 81°34′48″ ամ. ե. կոորդինատներով կետի շուրջն ընկած տարածքը 9,656 կմ շառավղով։
Մալպելոյի շրջակայքում բնակվում են մետաքսյա շնաձկների, թիկնոցակիր շնաձկների, կետանման շնաձկների և մուրճագլուխ շնաձկների պոպուլյացիաներ, հանդիպում են ավազի շնաձկներ, ինչը կղզին դարձնում է հայտնի վայր դայվինգով զբաղվողների համար։
Կղզին բաղկացած է հրաբխային ապարներից, հրաբխածին բրեկչիաներից և երրորդական բազալտային դայքներից։ Որպես օվկիանոսային կղզի՝ այն երբեք միացած չի եղել որևէ այլ կղզու կամ մայրցամաքի հետ: Բուսականությունը կազմում են ջրիմուռները, քարաքոսերը, մամուռները, թփերի որոշ տեսակներ, ձարխոտեր։


== Բնակչություն ==
Կղզին անմարդաբնակ է, այն ունի միայն կոլումբիական բանակի փոքր պահակետ, որն ստեղծվել է 1986 թվականին։ Կղզի այցելելու համար պետք է գրավոր թույլտվություն ստանալ Կոլումբիայի շրջակա միջավայրի նախարարությունից։


== Ծանոթագրություններ ==


== Աղբյուրներ ==
«UNESCO: Фаунистический и флористический резерват Мальпело»։ Արխիվացված է օրիգինալից 2008-04-11-ին  
Pacific Coast: Malpelo Island — Coasts of Colombia Archived 2007-03-21 at the Wayback Machine. (անգլ.)


== Գրականություն ==
Verga Giovanni (1936)։ Malpelo (Spanish)։ México: Departamento de Biblioteca de la Secretaría de Educación Pública 
Prahl Henry von (1990)։ Malpelo la roca viviente (Spanish) (1. ed.)։ Bogotá, Colombia: Fondo para la Protección del Medio Ambiente 
Parques Nacionales Naturales de Colombia. Fundación Malpelo y Otros Ecosistemas Marinos։ Plan de Manejo del Santuario de Flora y Fauna de Malpelo (Spanish)։ Bogotá, Colombia: Fondo para la Protección del Medio Ambiente։ Վերցված է 2014-01-05 


== Արտաքին հղումներ ==
Malpelo Fauna and Flora Sanctuary — UNESCO World Heritage Centre (անգլ.)
«Дайвинг на о-ве Мальпело»։ Արխիվացված է օրիգինալից 2018-08-15-ին  
«UNESCO: Фаунистический и флористический резерват Мальпело»։ Արխիվացված է օրիգինալից 2008-04-11-ին  
«Foundation Malpelo» (անգլերեն)։ Արխիվացված է օրիգինալից 2008-02-03-ին
Սվաներեն

Սվաներեն (ինքնանվանումը՝ ლუშნუ ნინ lušnu nin, վրաց.՝ სვანური ენა svanuri ena), սվանների լեզու, պատկանում է քարթվելական կամ հարավ-կովկասյան լեզուների թվին։ Տարածված է Վրաստանի հյուսիս-արևմուտքում՝ Մեսթիայի և Լենթեխիի շրջաններում, որոնք միավորված են Սվանեթի պատմական շրջանում։ Խոսողների թիվը շուրջ 30,000 է։
Սվաներենը գիր չունի։ 19-րդ դարում կատարվել են առանձին փորձեր ստեղծելու սվաներենի համար գրեր, մասնավորապես 1864 թ. կիրիլյան այբուբենի հիման վրա, սակայն նորաստեղծ գրերը տարածում չեն ստացել։


== Ծանոթագրություններ ==
Պալատիզ

Պալատիզ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Երգող կեռնեխ (այլ կիրառումներ)

Երգող կեռնեխ, կարող է վերաբերել՝

Երգող կեռնեխ - կեռնեխների ընտանիքի պատկանող թռչուն
Երգող կեռնեխ - 1970 թվականին «Վրացֆիլմ» կինոստուդիայում նկարահանված գեղարվեստական ֆիլմ
Բեդրժիխ Հրոզնի

Բեդրժիխ Հրոզնի (չեխ․՝ Bedřich Hrozný, մայիսի 6, 1879(1879-05-06)[…], Լիսա նադ Լաբեմ և Լիսա նադ Լաբեմ - դեկտեմբերի 12, 1952(1952-12-12)[…], Պրահա, Չեխոսլովակիա), չեխ խեթագետ, արևելագետ։ Չեխոսլովակիայի ԳԱ ակադեմիկոս։


== Կենսագրություն ==
Սովորել է Վիեննայի համալսարանում։ Ուսումնասիրել է շումերական առասպելաբանությունը, Բաբելոնի մշակույթն ու տնտեսությունը։ 1915 թ. խեթական արձանագրությունների գաղափարագրերը համեմատելով նույն կամ համանման կոնտեքստում դրանց հաջորդող հնչյունագրերի հետ, պարզել է խեթերենի մի շարք բառերի ու ձևերի նշանակությունը և, հենվելով ստացված արդյունքների վրա, բացահայտել նրա հնդեվրոպական բնույթը։ Հետագա տարիներին հրատարակել է խեթերեն տեքստերը՝ թարգմանություններով և մեկնաբանություններով, իսկ խեթական օրենքների 1922 թ. նրա հրատարակությունը օրինակելի է ցայսօր։ Հրոզնուն է պատկանում Անիտտաս թագավորի խեթերեն հնագույն սեպագիր արձանագրության առաջին լրիվ թարգմանությունը։ Հեղինակ է նաև Հին Արևելքի պատմությունն ընդհանրացնող աշխատության։


== Ծանոթագրություններ ==
Դելիի սաֆարին

Դելիի սաֆարին (անգլ.՝ Delhi Safari), հնդկական լիամերտաժ 3D անիմացիոն ֆիլմ, որը նկարահանվել է Krayon Pictures ստուդիայում։ Հնդկաստանում պրեմիերան կայացել է 2012 թվականի հոկտեմբերի 19-ին։ Մուլտֆիլմում քննարկվում են բնապահպանության և բնության պահպանման վերաբերյալ թեմաներ։ Հաղթել է Ազգային կինոմրցանակը` որպես տարվա լավագույն անիմացիոն ֆիլմ։


== Սյուժե ==
Մի խումբ վայրի կենդանիներ ազգային պարկից փորձում են հասնել Դելի, որպեսզի խորհրդարանին պատմեն իրենց տան ավերման մասին ու խելքի բերեն մարդկանց։


== Կերպարներ ==
Յուվի` փոքրիկ, բայց վճռական ընձառյուծ
Բեգում` Յուվիի մայրիկը
Սուլթան` Յուվիի հայրիկ, որը մահացել է հրդեհից
Բաջրանգի` մարտական կապիկ, փոքր ավազակախմբի առաջնորդ
Ալեքս` թութակ, խմբի մեջ է հայտնվել մարդկային լեզվով խոսելու ունակության պատճառով
Բագգա`  բարեհոգի արջ
Կալիյա` գայլ


== Սունդթրեք ==
Բոլոր երգերի տեքստերի հեղինակն է Սամիր, բոլոր երգերի հեղինակն է՝ կոմպոզիտորներ Շանկար Էհսան Լոյի տրիո։


== Ծանոթագրություններ ==


== Արտաքին հղումներ ==
«Դելիի սաֆարին»(անգլ.) ֆիլմը Internet Movie Database կայքում
«Դելիի սաֆարին»(անգլ.) ֆիլմը Box Office Mojo  կայքում
Ֆեյսբուքյան պաշտոնական էջ
«Դելիի սաֆարին»(անգլ.) Big Cartoon DataBase կայքում
Յան Կալնբերզին

Կալնբերզին Յան էդուարդի (լատիշ․՝ Jānis Kalnbērziņš, սեպտեմբերի 17, 1893(1893-09-17), Լիֆլանդիայի նահանգ, Ռուսական կայսրություն - փետրվարի 4, 1986(1986-02-04), Ռիգա, Լատվիական ԽՍՀ, ԽՍՀՄ), լատիշ խորհրդային պետական և կուսակցական գործիչ, ԽՄԿԿ անդամ (1917), Խորհրդային Լատվիայի առաջին փաստացի առաջնորդը։
1919 թվականին օժանդակել է Լատվիայում խորհրդային օկուպացիային։ Լատվիայում խորհրդային իշխանության տապալումից հետո, բանվորական զինված ջոկատի հետ, անցել է Խորհրդային Ռուսաստան, մասնակցել քաղաքացիական (1918-1920) կռիվներին։ 1925-1928 և 1936-1939 թվականներին ընդհատակյա կուսակցական աշխատանքներ է կատարել Լատվիայում։
1940-1959 թվականներին եղել է Լատվիայի կոմունիստական կուսակցության առաջին քարտուղար։ ԽՄԿԿ XIX—XXIII համագումարներում ընտրվել է ԿԿ-ի անդամ, 1957-1961 թվականներին եղել է ԽՄԿԿ ԿԿ-ի Նախագահության անդամության թեկնածու։ 1959-1970 թվականներին՝ Լատվիական ԽՍՀ Գերագույն խորհրդի նախագահության նախագահ և ԽՍՀՄ Գերագույն խորհրդի Նախագահության նախագահի տեղակալ (1960), եղել է նաև ԽՍՀՄ I—VII գումարումների Գերագույն խորհրդի պատգամավոր։
Պարգևատրվել է Լենինի 7, Հոկտեմբերյան հեղափոխության և այլ շքանշաններով։
Մահացել է 1986 թվականին, 92 տարեկանում։


== Ծանոթագրություններ ==
Վեսյոլոե (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Վեսյոլոե գյուղում բնակվում էր 165 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1984 (այլ կիրառումներ)

Հազար ինը հարյուր ութսունչորս, կարող է վերաբերել՝

1984 - մեր թվարկության 1984-րդ տարին
1984 (գիրք) - Ջեյմս Օրուելի հակաուտոպիական վեպը
1984 (գովազդային հոլովակ) - ռեժիսոր Ռիդլի Սքոթի հեռուստատեսային գովազդային հոլովակ` նվիրված Macintosh համակարգչին
1984 (ֆիլմ, 1956) - բրիտանական կինոնկար-հակաուտոպիա, ըստ Ջորջ Օրուելի «1984» վեպի հիման վրա, 1956 թվական
1984 (ֆիլմ, 1984) - բրիտանական ֆիլմ-հակաուտոպիա, նկարահանված Ջորջ Օրուելի վեպով 1984 թվականին, որին կապված են այնտեղ կատարվող իրադարձությունները։
(5538) Լյուչեվու

(5538) Լյուչեվու (անգլ.՝ Luichewoo), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 9-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,289525 ա. մ., առավելագույնը մոտենում է 1,9076 ա. մ. հեռավորության վրա և հեռանում 2,6715 ա. մ.։ Արեգակի շուրջ մեկ ամբողջական պտույտ է կատարում 1265,37 երկրային օրվա ընթացքում, իր ուղեծրով շարժվելով միջինում 0,284502 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5538) Լյուչեվու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տվերդոխլեբի (գյուղ, Կոբելյակի շրջան)

Անվան այլ կիրառումների համար տե՛ս՝ ՏվերդոխլեբիՏվերդոխլեբի (ուկրաիներեն՝ Твердохліби), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Տվերդոխլեբի գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մամրվանի գավառակ

Մամրվան, գավառակ Արևմտյան Հայաստանում, էրզրումի վիլայեթի էրզրումի գավառում։ Կենտրոնը Մարվան բերդավանն էր։


== Աշխարհագրություն ==
Տարածքն ընդգրկում էր Թորթում գետի աջակողմյան մասը։ Մամրվանն ուներ փարթամ բուսականություն, խիտ անտառներ, սառնորակ աղբյուրներ։ Տարածքը հացառատ էր։


== Պատմություն ==
XVI-XVII դարերում գավառակը կոչվում էր Մամրևան, իսկ XVII դարում՝ Նարիման։ Գավառակը համապատասխանում է Տայքի Ազորդ կամ Ազորդաց փոր գավառակին։ Ըստ Հակոբ Կարնեցու գավառակը Վերին Հայքի 23 գավառներից մեկն էր։
Մինչև 1829 թվականը մտնում էր Ախալցխայի փաշայության մեջ։


== Բնակչություն ==
1890-ական թվականներին ուներ 3490 բնակիչ։


== Վարչական բաժանում ==
Մամրվանը բաղկացած էր 30 գյուղից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պովարենկի

Պովարենկի (ռուս.՝ Поваренки), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 69 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համազարկային կրակի ռեակտիվ համակարգ

Համազարկային կրակի ռեակտիվ համակարգ (ՀԿՌՀ ), ռեակտիվ հրետանու տեսակ է։ Նախատեսված է հեռավոր տարածությունների վրա հակառակորդի տեխնիկայի, կարևոր օբյեկտների ու կենդանի ուժի ոչնչացման համար, կախված հրթիռային զինամթերքի տեսակից, կարող է օգտագործվել նաև այլ նպատակների համար (ականապատում, հետախուզում և այլն)։ Համակարգի սպառազինությանը ներառում է՝ բազմահրթիռային արձակման կայանք, ռեակտիվ զինամթերք (չկառավարվող հրթիռներ, ռեակտիվ խորքային ռումբեր, այլ նշանակության արկեր), տրանսպորտային կամ տրանսպորտային-լիցքավորող մեքենա և այլ սարքավորումներ։ Արձակման կայանքը հիմնականում ունենում է տասնյակից ավելի արձակման փողեր՝ ամեն հրթիռի համար առանձին։ Հրթիռների արձակումից հետո, արձակման փողերի մեջ լիցքավորվում(տեղադրվում) են նոր հրթիռներ, կախված համակարգի տեսակից լիցքավորումը կատարվում է ձեռքով կամ հատուկ նախատեսված սարքավորման միջոցով։


== Հրթիռների մարտական գլխիկների տեսակներ ==
բեկորային
բեկորա-ֆուգասային
կումուլյատիվ-բեկորային
կումուլյատիվ
կասետային
քիմիա-նշանափորձման
ծխա-հրկիզող
լուսավորող
հետախուզման
քարոզչական


== Ռեակտիվ հրետանու համազարկային համակարգ ==
15cm Panzerwerfer 42 Auf.Sf - գերմանական
Nebelwerfer
Հվաչա - կորեական միջնադարյան հրթիռային կայանք
ԲՄ-8-24
ԲՄ-21(Գրադ)
Կատյուշա
Սմերչ
Ուրագան
Տ 34
ՎՍ-2
ՎՍ-3
ՎՄ-80


== Արտադրող պետություններ ==
 ԽՍՀՄ/ Ռուսաստան - ԲՄ-14, ԲՄ 21 Գրադ, ԲՄ-27, ԲՄ-30, ՏՈՍ-1
 ԱՄՆ - Մ270 ՀԿՌՀ, ՀԻՄԱՐՍ
 Գերմանիա - ԼԱՐՍ 1, ԼԱՐՍ 2
 Իսրայել - ԼԱՐՈՄ, ԼԱՐ-160
 Չինաստան ՎՄ-80, ԱՌ1Ա, ՊՀԼ-03
 Հնդկաստան - Պինակա
 Բրազիլիա - Աստրոս II
 Լեհաստան - ՎՌ-40 Լանգուստա
 Չեխիա - ՌՄ-70


== Տես նաև ==
Ռեակտիվ հրետանի


== Արտաքին հղումներ ==
Ռեակտիվ հրետանու համազարկային համակարգեր (ռուս.)
[1] Archived 2007-09-12 at the Wayback Machine.(ռուս.)
[2](ռուս.)
Արագ շախմատ

Արագ շախմատ (անգլ.՝ rapid chess, գերմ.՝ Schnellschach), շախմատի տարատեսակ, որում բոլոր քայլերը պետք է կատարվեն յուրաքանչյուր խաղացողի համար սահմանված ժամանակի ընթացքում, որը 15 րոպեից ավելի, բայց 60 րոպեից պակաս է, կամ հատկացված ժամանակի և 60-ով բազմապատկած ամեն քայլի համար տրվող լրացուցիչ ժամանակի գումարը՝ 15 րոպեից ավելի, բայց 60 րոպեից պակաս է։


== ՖԻԴԵ-ի կանոններ ==
Շախմատի միջազգային ֆեդերացիան` ՖԻԴԵ-ն արագ շախմատի համար սահմանել է հետևյալ կանոնները.

Խաղացողները պարտավոր չեն գրի առնել քայլերը, ինչպես դա անում են դասական ժամակարգով պարտիաների ժամանակ։
Եթե խաղի ընթացքի նկատմամբ վերահսկողությունը համարժեք է (օրինակ, մեկ մրցավար` առավելագույնը երեք պարտիային), ապա գործում են մրցաշարային կանոնները։
Եթե մրցավարական վերահսկողությունը համարժեք չէ, խաղը կանոնակարգվում է ՖԻԴԵ-ի շախմատի կանոններով, բացառությամբ այն դեպքերի, երբ դրանք փոխարինվում են արագ շախմատի հետևյալ կանոններով.Երկու խաղացողների կողմից երեքական քայլ կատարելուց հետո, խաղաքարերի սխալ դասավորության, խաղատախտակի սխալ դիրքի և ժամացույցի ցուցմունքների առնչությամբ ոչ մի պահանջ ներկայացվել չի կարող։ Այն դեպքում, երբ պարտիան ընթացել է արքայի և թագուհու փոխարինված սկզբնական դիրքով, այդ արքան փոխատեղում կատարել չի կարող։
Մրցավարը պետք է կիրառի կանոնների «Քայլերի կատարումը» հոդվածը միայն այն պարագայում, երբ նրան դիմում է խաղացողներից մեկը կամ երկուսն էլ։
Անհնարին քայլը համարվում է կատարված, երբ գործի է դրվել հակառակորդի ժամացույցը։ Այդ բանից հետո, մինչև պատասխան քայլ կատարելը, հակառակորդը կարող է պահանջ ներկայացնել անհնարին քայլի առնչությամբ։ Մրցավարը պետք է որոշում կայացնի միայն նման պահանջին ի պատասխան։ Սակայն, եթե երկու արքաներն էլ շախի տակ են կամ զինվորի փոխարկումը կանոններին համապատասխան չի կատարվել, մրցավարը պետք է միջամտի, եթե դա հնարավոր է։Ժամացույցի դրոշակը համարվում է ընկած, եթե այդ մասին խաղացողի կողմից ճիշտ հայտարարություն է արվել։ Մրցավարը պետք է զերծ մնա դրոշակի ընկնելն արձանագրելուց, բայց կարող է դա անել, եթե երկու դրոշակն էլ ընկած են։
Ժամանակը սպառելու պատճառով հաղթանակ պահանջելու համար խաղացողը պետք է կանգնեցնի ժամացույցը և տեղեկացնի մրցավարին։ Պահանջը բավարարելու համար անհրաժեշտ է, որ ժամացույցը կանգնեցնելուց հետո պահանջողի դրոշակը` ի տարμերություն հակառակորդի դրոշակի, ընկած չլինի։
Եթե երկու դրոշակն էլ ընկել են պարտիան ավարտվում է ոչ-ոքի։


== Փաստեր ==
1988 թվականին ամերիկացի գրոսմայստեր Ուոլթեր Բրաունը հիմնադրեց Արագ շախմատի համաշխարհային կազմակերպություն և «Արագ շախմատ» ամսագիր, որը փակվեց 2003 թվականին։


== Արագ շախմատի աշխարհի չեմպիոններ ==
2001 թվականից ՖԻԴԵ-ն անցկացնում է արագ շախմատի աշխարհի առաջնություններ։ 2009 թվականին Գերմանիայի Մայնց քաղաքում արագ շախմատի աշխարհի չեմպիոնի կոչումը նվաճել է հայկական շախմատի առաջատար Լևոն Արոնյանը։


== Տես նաև ==
Կայծակնային շախմատ


== Ծանոթագրություններ ==
Աստերոիդների ցանկ (242701-242800)

Աստերոիդների ցանկ (242601-242700)  • Աստերոիդների ցանկ  • Աստերոիդների ցանկ (242801-242900)
 Աստերոիդների ցանկ (242601-242700)  • Աստերոիդների ցանկ  • Աստերոիդների ցանկ (242801-242900)
Սան (Կալվադոսի գավառ)

Սան (ֆր.՝ Saon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 233 մարդ, բնակչության խտությունը` 44.47 մարդ/կմ²։ Բնակավայրը զբաղեցնում է 5.24 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 37 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 158 աշխատունակ (15-64 տարեկան)  բնակիչ, որոնցից ակտիվ էին 115-ը, իսկ ոչ ակտիվները` 43։ Ակտիվության ցուցանիշը կազմում է 72,8 %։ 115 աշխատունակ մարդկանցից աշխատել է 109 անձ (57 տղամարդ և 52 կին)։ Գործազուրկ են եղել 6 անձ (5 տղամարդ և 1 կին)։ 43 անաշխատունակներից 16-ը եղել են աշակերտներ կամ ուսանողներ, 19-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այծակն հաստ

Այծակն հաստ (լատ.՝ Aegilops crassa), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-40 սմ բարձրությամբ, ուղիղ կանգնած միամյա խոտաբույս է։ 5-10 սմ երկարությամբ հասկերը խիտ թավոտ են և 6-9 պտղակալող հասկիկներով։ 7-10 մմ երկարությամբ հասկիկներն ունեն 4-7 ծաղիկ։ 7-10 մմ երկարությամբ ծաղկային թեփերն ունեն մինչև 8 սմ երկարությամբ քիստ։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Հրազդան գետի կիրճ Երևանի շրջակայքում)։ Աճում է նաև Իրանում, Հարավարևմտյան և Միջին Ասիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 900-1100 մ բարձրությունների վրա, ինչպես նաև քարքարոտ լանջերին, գետերի հղկված գլաքարերի և քարաթափվածքների վրա։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է և գտնվում է շինարարության համար ինտենսիվ յուրացման գոտում։ Տեսակին, կապված բնակության պայմանների փոփոխության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Սալաիրյան բլրաշար

Սալաիրյան բլրաշար (ռուս.՝ Салаирский кряж), սարավանդաձև բարձրություն Ռուսաստանի Կեմերովոյի, Նովոսիբիրսկի մարզերում և Ալթայի երկրամասում։ Արևմուտքից սահմանափակում է Կուզնեցկի գոգհովիտը։ Երկարությունը մոտ 300 կմ է, բարձրությունը՝ մինչև 621 մ (Կիվդա լեռ)։ Կազմված է բյուրեղային կրաքարերից, ավազաքարերից, տուֆերից, գրանիտներից։ Ծածկված է անտառներով և տափաստանային բուսականությամբ։ Կան բազմամետաղների հանքավայրեր։


== Ծանոթագրություններ ==
(3710) Բոգոսլովսկի

(3710) Բոգոսլովսկի (անգլ.՝ Bogoslovskij), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,737915 ա. մ., առավելագույնը մոտենում է 2,2935 ա. մ. հեռավորության վրա և հեռանում 3,1823 ա. մ.։ Արեգակի շուրջ մեկ ամբողջական պտույտ է կատարում 1654,73 երկրային օրվա ընթացքում, իր ուղեծրով շարժվելով միջինում 0,217558 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3710) Բոգոսլովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իգ

Իգ (ռուս.՝ Иг), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 14 կմ հեռավորության վրա։ Գետի երկարությունը 44 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000027814
Հիդրոլոգիական ուսումնասիրությունների կոդը -  103002781
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Ռոման դե լա Կուբա

Սան Ռոման դե լա Կուբա (իսպ.՝ San Román de la Cuba) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Կամպոս շրջանում։ Տարածքը կազմում է 18 կմ2։ Բնակչությունը՝ 98 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 42 կմ։


== Բնակչություն ==


== Ծանոթագրություններ ==


== Արտաքին հղումներ ==
[1]
Ստրոցա

Ստրոցա  (իտալերեն՝ Strozza), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 1066 մարդ։ Խտությունը կազմում է 277 մարդ/կմ²։ Տարածքը ՝ 4 կմ²։ Փոստային ինդեքս՝ 24030։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Քաղաքի վարչակազմ ==
Հեռախոսահամար։ 035 863180
Էլեկտրոնային հասցե։ ustrozza@tin.it


== Ծանոթագրություններ ==
Խորես

Խորես, գյուղ Արևմտյան Հայաստանում, Խարբերդի վիլայեթի Կարկառի գավառակում։ Գտնվում էր Կարկառ գյուղաքաղաքից 37-38 կմ հարավ, Եփրատի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ագրակ (Երզնկայի գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գյուղը պատկանում էր եկեղեցուն։
Գյուղը հնում ավան է եղել և մտել է Բարձր Հայքի Եկեղյաց գավառի մեջ։ Ագրակում է ծնվել Կիրակոս Երզնկացին (1270-ական թթ.)։
Գյուղը թուրքերի կողմից ավերվել և ամայացվել է Առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովիե Բատեկի

Նովիե Բատեկի (ռուս.՝ Новые Батеки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 895 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիրովսկի գյուղական խորհուրդ (Կոնոտոպսկի շրջան)

Անվան այլ կիրառումների համար տե՛ս՝ Վիրովսկի գյուղական խորհուրդ (այլ կիրառումներ)Վիրովսկի գյուղական խորհուրդ  (ուկրաիներեն՝ Вирівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Վիրովսկի գյուղական խորհրդում բնակվում էր 2569 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պողոս VI

Պողոս VI [Paulus, աշխարհիկ անունը՝ Զովանի Բատիստա Մոնտինի (Giovanni Battista Montini)] (սեպտեմբերի 26, 1897(1897-09-26)[…], Կոնչեզիո, Բրեշիա, Լոմբարդիա, Իտալիայի թագավորություն - օգոստոսի 6, 1978(1978-08-06)[…], Կաստել-Գանդոլֆո, Հռոմ, Լացիո, Իտալիա), Հռոմի պապ 1963 թվականից։ Իրականացրել է մի շարք չափավոր բարեփոխություններ, ընդլայնել կարդինալների կոլեգիան, վերակառուցել կուրիան, փոփոխություն մտցրել պապի ընտրության կանոնադրության մեջ։ «Պոպուլորում պրոգրեսսիո» էցիկլիկայով (1967) հռչակել է պատմության նոր պայմաններին հարմարեցված կաթոլիկության սոցիալական ուսմունքը։ Ի տարբերություն նախորդների, Պողոս VI այցելել է բազմաթիվ երկրներ, հանդես եկել խաղաղության և եկեղեցիների մերձեցման պաշտպանությամբ։ 1970 թվականին Վատիկանում Ամենայն հայոց կաթողիկոս Վազգեն Ա և Պողոս VI քննարկել են եկեղեցիների մերձեցման և հայ ու կաթոլիկական եկեղեցիների փոխհարաբերության հարցերը։


== Ծանոթագրություններ ==
Աստերոիդների ցանկ (272501-272600)

Աստերոիդների ցանկ (272401-272500)  • Աստերոիդների ցանկ  • Աստերոիդների ցանկ (272601-272700)
 Աստերոիդների ցանկ (272401-272500)  • Աստերոիդների ցանկ  • Աստերոիդների ցանկ (272601-272700)
Ֆիե ալո Շիլիար

Ֆիե ալո Շիլիար  (իտալերեն՝ Fiè allo Sciliar, գերմ.՝ Völs am Schlern), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 3015 մարդ, խտությունը կազմում է 69 մարդ/կմ²։ Տարածքը գրավում է 44 կմ²։ Էլեկտրոնային փոստ՝ 39050, հեռախոսային կոդ՝ 0471։
Կոմունայի հովանավորն է Ամենասուրբ Աստվածածինը։ Նրա Վերափոխումը նշվում է օգոստոսի 15-ին։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Ֆեոդոր Աֆանասև

Ֆեոդոր Աֆանասևիչ Աֆանասև (ռուս.՝ Фёдор Афана́сьевич Афана́сьев ծածկանունը՝ Օտեց, Օսեցկի, Իվանով, փետրվարի 8 (20), 1859, Յամբուրգսկի շրջան, Սանկտ Պետերբուրգի նահանգ, Ռուսական կայսրություն - հոկտեմբերի 22 (նոյեմբերի 4), 1905, Իվանովո, Շույի գավառ, Վլադիմիրի նահանգ, Ռուսական կայսրություն), բոլշևիկ հեղափոխական, 1905 թվականի Իվանովո-Վոզնեսենսկի գործադուլի կազմակերպիչներից։


== Կենսագրություն ==
Հեղափոխական գործունեությունը սկսել է 1880-ական թվականներին, Պետերբուրգում։ Եղել է բանվորական առաջին զանգվածային ելույթների մասնակիցներից։ 

1871 թվականից աշխատել է Կրենգոլմի մանուֆակտուրայում, որպես ջուլհակ։ Սակայն ուրիշի անձնագրով հեռացավ գյուղից և շրջեց Ռուսաստանով՝ «կյանքը տեսնելու» համար։ Հետո հանգռվանեց Օդեսսայում և աշխատեց նավակայանում։ Օդեսսայում նրան ձերբակալեցին և աքսորեցին իր գյուղը, որտեղից նա իր անձնագրով գնաց Պետերբուրգ և 1887 թվականին Վարոնինոյի գործարանում, որտեղ ծանոթացավ սոցիոլիստների հետ և բացեց ջուլհակների խմբակ։
Աֆանասևը հեղափոխական աշխատանք է ծավալել նաև Մոսկվայում, Ռիգայում, Իվանովո - Վոզնեսենսկում։ Զինվորական ծառայությունից հետո ինչ-որ ժամանակ անցկացրել է բնօրրանում և չնայած իր երիտասարդ տարիքին ընտրվեց այնտեղի առանջնորդ։1904 թվականից անլեգալ բնակվում էր Իվանովո - Վոզնեսենսկում, որտեղ ՌՍԴԲԿ տեղական խմբակի քարտուղարն էր։ Սեպտեմբերի 19-ին 1892 թվականին Աֆանասևը ձերբակալվեց և 3 տարվա բանտարկվելուց հետո ուղարկվեց իր գյուղը։
Սպանվել է սևհարյուրակայինների և ղազախների կողմից, Տալկա գետի մոտ կայացած ցույցի ժամանակ և հետագայում այդ վայրում կանգնեցվեց նրա արձանը։
Հակոբ եպիսկոպոս Լյուստրացի

Անվան այլ կիրառումների համար տե՛ս՝ Աբգարիոսներ (այլ կիրառումներ)Հակոբ եպիսկոպոս Լյուստրացի Աբգարիոս (արաբերեն հնչմամբ՝ Յաղուբ Էփքարիոս, 1781, Բեյրութ, Լիբանան - 1845, Բեյրութ, Լիբանան), հայկակսն Աբգարիոսներ գերդաստանի նահապետը։ 

Ծնվել է 1781 թ-ին Փոքր Ասիայի Ֆիլոմելիոն քաղաքում։ 1823 թ.-ին Երուսաղեմում կարգաթող լինելուց հետո ընդունել է բողոքականություն, գաղթել Լիբանան, հաստատվել Սայդայում, ապա Բեյրութում, դարձել մեծահարուստ։ Նրա անունով Բեյրութի պարսպի դռներից մեկը կոչվել է «Բաբ Ցաղուբ»։ Ունեցել է չորս զավակ, որոնցից առավել հայտնի են Աբգարիոս Իսքենդերը և Աբգարիոս Յուհաննան։ Մահացել է 1845 թ-ին Բեյրութում։


== Ծանոթագրություններ ==
Ֆրունզե (ավան, Խարկովի շրջան)

Անվան այլ կիրառումների համար տե՛ս՝ ՖրունզեՖրունզե (ուկրաիներեն՝ Фрунзе), ավան Ուկրաինայի Խարկովի մարզի Խարկովի շրջանում։ Հիմնադրվել է 1927 թվականին։
2001 թվականի տվյալներով Ֆրունզե ավանում բնակվում էր 449 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 1603,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Bananarama

Bananarama, բրիտանացի վոկալային փոփ-խումբ։
Խումբը հաջողության է հասել որպես տրիո, որը բազմաթիվ հիթեր է թողարկել 1980-ական թվականներին։ Խումբը մեծ հայտնիություն էր վայելում Ատլանտիկայի երկու կողմերում` Միացյալ Նահանգներում` «Cruel Summer» և «I Heard a Rumour» երգերով, ընդգրկվելով առաջին տասնյակում, իսկ «Venus» երգով գլխավորելով Billboard-ի հիթ-շքերթը։ 1980-ական թվականներին խումբը համագործակցել է Stock, Aitken & Waterman պրոդյուսերական տրիոյի հետ։ 1988 թվականին Շևոն Ֆահին ամուսնացել է  Eurythmics խմբի Դեյվ Ստյուարտի հետ և լքել է խումբը։ Ներկայիս դրությամբ Bananarama-ն իր գործունեությունը շարունակում է որպես դուետ։


== Սկավառակագրություն ==


=== Ալբոմներ ===
Deep Sea Skiving (1983)
Bananarama (1984)
True Confessions (1986)
Wow! (1987)
Pop Life (1991)
Please Yourself (1993)
Ultra Violet (1995)
Exotica (2001)
Drama (2005)
Viva (2009)
In Stereo (2019)


== Համերգային շրջագայություններ ==
Lovekids Tour (1988)
Bananarama World Tour (1989)
Ultra Violet/Dance Mix 95 Tour (1995–1996)
Bananarama Australian Tour] (1997)
Bananarama & Culture Club UK Tour (1999)
Drama Tour (2005–2006)
Here and Now Tour (2007–2009)
Viva Tour (2009–2010)
The Bananarama USA Tour (2012)
Europe Tour (2014–2015)
The 2016 Australian Tour (2016)
The Original Line Up UK Tour (2017)
The Original Line Up North America and European Tour (2018)
The 2019 Australian Tour (2019)
In Stereo UK Tour (2019)


== Ծանոթագրություններ ==


== Արտաքին հղումներ ==
bananarama.co.uk Bananarama. պաշտոնական կայք (անգլ.)
Bananarama — Official Music Videos — երգաշարը Rhino Entertainment-ի YouTube-յան պաշտոնական ալիքում։
Բիոտա (Սարագոսա)

Անվան այլ կիրառումների համար տե՛ս՝ Բիոտա (այլ կիրառումներ)Բիոտա (իսպ.՝ Biota), բնակավայր և մունիցիպալիտետ Իսպանիայում։ Գտնվում է Սարագոսա պրովինցիայում (Արագոն ինքնավար համայնքում)։ Մունիցիպալիտետը գտնվում է Սինկո Վիլյանս շրջանում։ Տարածքը կազմում է 128,8 կմ2։ Բնակչությունը՝ 1115 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 103 կմ։


== Արտաքին հղումներ ==
Arte románico en Biota Archived 2007-04-05 at the Wayback Machine.
Iglesia románica de San Miguel (páginas de García Omedes de arte románico)
Iglesia de San Miguel
Torre de Biota (páginas de García Omedes)
Ալբերտա

Անվան այլ կիրառումների համար տե՛ս՝ Ալբերտա (այլ կիրառումներ)Ալբերտա (անգլ.՝ Alberta [ælˈbɜrtə]), Կանադայի 10 նահանգներից մեկը։ Մայրաքաղաքը՝ Էդմոնտոն քաղաքն է, խոշորագույն քաղաքը՝ Կալգարի։ Բնակչությունը՝ ▲4 306 039 մարդ (հոկտեմբերի 1, 2017): Մակերեսը՝ 661 848 կմ²։


== Պատմություն ==
Ալբերտան գտնվում է Կանադայի արևմտյան հատվածում, արևմուտքում սահմանակցում է Բրիտանական Կոլումբիա նահանգի, արևելքում՝ Սասկաչևանի, հյուսիսում՝ Հյուսիս-Արևմտյան տարածքների և հարավում՝ Մոնտանա նահանգի հետ։
Ալբերտայի մայրաքաղաք Էդմոնտոնը գտնվում է նահանգի կենտրոնից դեպի հարավ։ Մայրաքաղաքից 300 կմ հեռավորության վրա գտնվում է Կալգարի քաղաքը, որը համարվում է նահանգի ամենախոշոր քաղաքը։ Էդմոնտոնը համարվում է Կանադայի նավթային ավազների և այլ հյուսիսային ռեսուրսների յուրացման կենտրոն։ Վերջին տվյալների համաձայն, այդ երկու քաղաքային շրջանների բնակչությունը գերազանցել է 1 միլիոնը։
Ալբերտան իր անվանումը ստացել է Վիկտորիա թագուհու և արքայազն Ալբերտի երկրորդ դստեր՝ արքայադուստր Լուիզա Կարոլինա Ալբերտայի պատվին (1848-1939)։ Լուիզան Կանադայի 1878-1883 թվականներին ղեկավարող գեներալ-նահանգապետ մարկիզ Լորնի կինն էր։ Լուիզ լիճը, Կարոլին գյուղը և Ալբերտայի լեռը նույնպես իրենց անունը ստացել են Լուիզա արքայադստեր պատվին։ 2014 թվականի սեպտեմբերի 15-ից նահանգի վարչապետը Ջիմ Պրենտիսն է։


== Աշխարհագրություն ==
Ալբերտան զբաղեցնում է 661 848 կմ² մակերես, որը 5 %-ով փոքր է Տեխասի տարածքից կամ 20%-ով մեծ է Ֆրանսիայի տարածքից։ Այն մեծությամբ չորրորդ խոշոր նահանգն է Քվեբեկից, Օնտարիոյից և Բրիտանական Կոլումբիայից հետո։
Նահանգի ամենաբարձր կետը 3747 մետր է, որը գտնվում է Կոլումբիա լեռան բարձունքին՝ Ժայռոտ լեռներում, իսկ ամենացածր կետը՝ 152 մետր է, որը գտնվում է Վուդ Բուֆալո ազգային պարկի հյուսիսարևելյան հատվածում։


== Կլիմա ==
Ալբերտան ունի չոր ցամաքային կլիմա, որին բնորոշ է տաք ամառը և ցուրտ ձմեռը։ Տարածքը բաց է արկտիկական սառը հոսանքների համար, այդ պատճառով ձմռանը այստեղ լինում են սառնամանիքներ։ Ջերմաստիճանը այստեղ տատանվում է -54 °C-ից (−65 °F) Ալբերտայի հյուսիսային շրջաններում մինչև -46 °C (−51 °F) Ալբերտա նահանգի հարավային շրջաններում։ Ամռանը առավելագույն ջերմաստիճանը լեռներում կազմում է 32 °C (90 °F), իսկ Ալբերտայի հարավային շրջաններում՝ 40 °C (104 °F):


== Ծանոթագրություններ ==
Հավանակ

Հավանակ, հայկական արական անուն։ Առաջացել է ենթադրաբար հայերեն հավանել բայից։ Նշանակում է «դյուրահավան, շուտ հավատացող»։


== Գործածություններ ==
Հավանակ, նահապետ Հայկազն, հաջորդեց Սուրին։


== Ծանոթագրություններ ==
Մուրց (գետ)

Մուրց (Մուրցամոր), գետ Հայկական լեռնաշխարհում, Արաքսի ձախ վտակը։ Սկիզբ է առնում Այծպտկունք լեռնագագաթի հյուսիսային լանջից՝ մոտ 2800 մ բարձրությունից։ Երկարությունը մոտ 69 կմ է։ Հոսում է հյուսիս-արևելքով, ապա՝ արևելքով և Բասենի դաշտում միախառնվում Արաքսին։ Սնումը խառն է, վարարումը՝ գարնանը։
(3160) Անգերհոֆեր

(3160) Անգերհոֆեր (անգլ.՝ Angerhofer), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,376444 ա. մ., առավելագույնը մոտենում է 2,0021 ա. մ. հեռավորության վրա և հեռանում 2,7508 ա. մ.։ Արեգակի շուրջ մեկ ամբողջական պտույտ է կատարում 1338,1 երկրային օրվա ընթացքում, իր ուղեծրով շարժվելով միջինում 0,269037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3160) Անգերհոֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիստիե Պրուդի (գյուղ, Նեստերովսկի շրջան)

Անվան այլ կիրառումների համար տե՛ս՝ Չիստիե ՊրուդիՉիստիե Պրուդի (ռուս.՝ Чистые Пруды), գյուղ Ռուսաստանի Կալինինգրադի մարզի Նեստերովսկի շրջանի կազմում։
Բնակչությունը 2010 թվականին գրանցված տվյալներով կազմում էր 570 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տակումե

Տակումե (ֆր.՝ Takume), օղակղզի Տուամոտուի (Ֆրանսիական Պոլինեզիա) կղզեխմբում։ Գտնվում է Ռարոիա կղզուց 8 կմ դեպի հյուսիս-արևմուտք։


== Աշխարհագրություն ==
Օղակղզու երկարությունը կազմում է մոտ 24 կմ, լայնությունը՝ 5 կմ, ցամաքի մակերեսը՝ 43.5 կմ²։ Կենտրոնում տեղակայված է ծովալճակ, որը կամպված է օվկիանոսին։


== Պատմություն ==
Տակումեն հայտնաբերվել է 1820 թվականին ռուս ճանապարհորդ Ֆաբիան Գոթլիբ ֆոն Բելլինգսհաուզենի կողմից, ով օղակղզին անվանել է «Վոլկոնդկի»։


== Վարչական բաժանում ==
Վարչականորեն մտնում է Մակեմո կոմունայի կազմի մեջ։


== Բնակչություն ==
2007 թվականի տվյալներով, օղակղզում մշտական բնակչություն չկա։ Սակայն ըստ 2012 թվականի մարդահամարի տվյալների, օղակզու բնակչությունը կազմում էր 116 մարդ։ Կղզու գլխավոր բնակավայր Օհոմո գյուղն է։ Օղակղզում գործում է օդանավակայան։


== Տես նաև ==
Ֆրանսիական Պոլինեզիայի կղզիների ցանկ


== Ծանոթագրություններ ==


== Արտաքին հղումներ ==
Տեղեկություններ օղակղզու մասին Oceandots.com կայքում  (անգլ.)
Այգաբացի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Այգաբաց գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դրոնա

Դրոնա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ծղալշավ

Ծղալշավ (վրաց.՝ წყალშავი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Ճիաթուրայից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 344 մարդ։


== Ծանոթագրություններ ==
Պրալի

Պրալի (իտալերեն՝ Prali), կոմունա Իտալիայի Պիեմոնտ մարզի Թուրին գավառում։
Բնակչությունը՝ 312 մարդ (2008)։ Բնակչության խտությունը՝ 4 մարդ/կմ²։ Տարածքը՝ 72 կմ²։ Փոստային ինդեքսը՝ 10060։ Հեռախոսային կոդը՝ 0121։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ հայտնի չէ
Էլեկտրոնային հասցեն՝ հայտնի չէ
Պաշտոնական կայք՝ http://www.comune.prali.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Motif

Motif —  ինտերֆեյսի տարրերի գրադարան և գրաֆիկական ինտերֆեյսի մշակման բնութագրիչների հավաքածու  X Window System-ի համար։  Motif գրադարանն ի հայտ եկավ 1980-ականների վերջին և հիմա այն համարվում է հնացված.
Hewlett-Packard-ը մշակել է ինտերֆեյսի տարրերի արտաքին տեսքը` հստակ կտրված եզրեր, ուղիղ անկյուններ, 3-ծավալային էֆեկտներ։
Motif գրադարանը իր ժամանակի համար  դե ֆակտո ճանաչվեց  որպես X Window համակարգում  արդյունաբերական կիրառությունների զարգացման ստանդարտ։
Այն համարվում է IRIX օպերացիոն համակարգի ինտերֆեյսի տարրերի հիմնական գրադարան, ինչպես նաև այն օպերացիոն համակարգերի համար, որոնցում կիրառվում է  CDE աշխատանքային սեղան,  ( Solaris, AIX  և այլ տարբերակներ)։  Կիրառվում է նաև կոմերցիոն ծրագրերում, օրինակ, UNIX-ի Netscape Navigator հին տարբերակներում։ Սակայն  Linux-ի համար Motif-ը չդարձավ  կիրառելի, ինչպես շատ օպերացիոն համակարգեր, այնպես էլ   Linux-ը կիրառում է թեկուզև վճարովի, բայց  սեփական  ծրագրային ապահովումը, մինչդեռ The Open Group կազմակերպությունը թողարկել էր անվճար Open Motif, ավելի ժամանակակից, ավելի հարմար գրադարան՝ ինտերֆեյսի տարրերի համար (GTK+ և Qt), որոնք հասցրին ճանաչում և կիրառություն ստանալ։
2012 թ. հոկտեմբերից Motif գրադարանը թողարկվում է  GNU Lesser General Public License v2.1. արտոնագրով։


== Տես նաև ==
Open Motif
LessTif
CDE


== Արտաքին հղումներ ==
Motif на сайте The Open Group
Сайт Open Motif Archived 2006-06-30 at the Wayback Machine.
The Motif FAQ Archived 2020-02-02 at the Wayback Machine. (Kenton Lee)
Motif: Volumes 6A and 6B (O’Reilly and Associates, бесплатный PDF)
Motif. Руководство программиста (ռուս.)
Motif Reference Manual (O'Reilly Volume 6B)
Volume 6A: Motif Programming Manual
Volume 6A: Motif Programming Manual, Volume 6B: Motif Reference Manual, 2nd Edition - Open Books Project
X Window System user's guide : OSF/Motif edition - в интернет-архиве.


== Նշումներ ==
Սիզգանկա

Սիզգանկա (ռուս.՝ Сызганка, մարիներեն՝ Кызганде), գյուղ Ռուսաստանի Պերմի երկրամասի Սուկսունսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչեն (բերդ)

Անվան այլ կիրառումների համար տե՛ս՝ Խաչեն (այլ կիրառումներ)Խաչեն, բերդ Մեծ Հայքի Արցախ նահանգի Վերին Խաչեն կամ Ծար գավառում, Թարթառ գետի վերին ավազանում։ Հիշատակում է Մովսես Կաղանկատվացին IX դարի 1-ին կեսին, Արցախի Առանշահիկների և Ուտիքի Միհրանյանների միջև տեղի ունեցած միջտոհմական պայքարի կապակցությամբ։ Խաչենը պատկանում էր Վերին Խաչենի տեր Ատրներսեհին՝ Մահլ Սմբատյանի որդուն։ Հավանաբար բերդն իսպառ ավերվել է սելջուկ-թուրքերի ասպատակություններից (XII դարի 1-ին կես), քանի որ հետագա դարերի գրավոր աղբյուրներում չի հիշատակվում։
Ջին մզկիթ

Ջին մզկիթ (ադրբ.՝ Cin məscidi), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։


== Պատմություն ==

Մզկիթը Շիրվանշահերի ապարանքների մի մասն է։ Մզկիթը գտնվում է պալատի արևելյան դռի ստորին մասում։ Մզկիթի վրա տապանագիրը չկա։ Ենթադրվում է, որ մզկիթը կառուցվել է 14-րդ դարում։ Մզկիթը վերանորոգվել է 2012 թվականին Իչարի Շահար պետական պատմական արգելավայրի Կառավարումի կողմից։ Շենքը գրանցվել է որպես ազգային ճարտարապետական հուշարձան, Ադրբեջանի Հանրապետության կառավարության 2001 թվականի օգոստոսի 2-ի թիվ 132 որոշմամբ։
Մզկիթի շինարարությունը պատկանում է Շիրվան-Ապշերոնի ճարտարապետական դպրոցի։ Ներքին մուտքի մոտ կանգնած է լայնածավալ Միհրաբը։ Մզկիթը զուգահեռանիստ է։ Մզկիթը գործում է Իչարի Շահար պետական պատմական արգելավայրի Կառավարումի վերահսկողության ներքո։


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ
Թազափիր մզկիթ
Հաջի Բանի Մզկիթ


== Ծանոթագրություններ ==
Ջեֆ Գրին

Ջեֆրի Լին Գրին (անգլ.՝ Jeffrey Lynn Green, օգոստոսի 28, 1986(1986-08-28), Cheverly, Փրինս Ջորջս շրջան, Մերիլենդ, ԱՄՆ), ամերիկացի պրոֆեսիոնալ բասկետբոլիստ, հարձակվող։ Ներկա պահին հանդես է գալիս Բասկետբոլի ազգային ասոցիացիայի (NBA) «Դենվեր Նագեթս» ակումբում։


== Արտաքին հղումներ ==
Էջը NBA.com կայքում(անգլ.)
Վիճակագրությունը Basketball-reference.com կայքում Archived 2012-03-04 at the Wayback Machine.(անգլ.)
Աբ. (ծածկանուն)

Աբ., հայկական ծածկանուն։
Ծածկանունն օգտագործել են հետևյակ անձինք՝

Ալեքսանդր Աբելյան, ծածկանունն օգտագործել է՝ «Մշակ» (Թիֆլիս) 1887 - № 105, 109; 1892 - № 8, 10:


== Ծանոթագրություններ ==
Մեծ Կոմիս

Մեծ Կոմիս (ռուս.՝ Большая Комысь), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կիմա գետի ձախ ափով՝ 26 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000044060
Հիդրոլոգիական ուսումնասիրությունների կոդը - 103004406
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆելդկիրխեն (Մյունխեն)

Ֆելդկիրխեն (գերմ.՝ Feldkirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 6389 մարդ (2010 թվականի դեկտեմբերի 31-ի տվյալներով)։ Տարածքը 6,41 կմ² է։ Պաշտոնական կոդը՝ 09 1 84 118։


== Ծանոթագրություններ ==


== Արտաքին հղումներ ==
Պաշտոնական կայք
Ժողովածու (1096)

Ժողովածու (1096), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1096 թվի տակ։ Ձեռագիրը գրվել է 1649 թվականին՝ Պետրոս գրիչի կողմից, Կյումուշխանայում։ Գրված է թղթի վրա, որը ունի 14,8x10 չափս։ Ձեռագիրը կազմված է 199 թերթից։ Գրված է միասյուն, բոլորգրով։ Կազմը` կաշեպատ տախտակ, աստառը՝ կարմիր մետաքս։ Հիշատակարաններ՝ 192ա (թվականը եղծված է և գրված 1018), հետագայի՝ 116ր (1722 թվական)։


== Բովանդակություն ==
Գր․ Խլաթեցւոյ Մեկնութիւն Արարածոց։
Գր․ Կեսարացւոյ Անուանք քաղաքաց։
Տաղք (Յովհ․ Թլկուրանցի, Գալուստ, Առ․ Սիւնեցի, անանունք, նաև՝ հայատառ թուրքերեն և հայատառ վրացերեն)։
Առ․ Սիւնեցւոյ Ադամգիրք։
Դեղ աչաց։
Յակ․ Ջուղայեցւոյ Տոմար հայոց։
Կարգ մեծացուսղէիցն։


== Ծանոթագրություններ ==
Դոժ

Դոժ (իտալերեն՝ doge, լատ.՝ dux-ից-առաջնորդ), Վենետիկի (7-18-րդ դարերում) և Ջենովայի (14-18-րդ դարերում) հանրապետությունների ղեկավարը։ Վենետիկում դոժին ընտրել է ավագանին՝ բազմաստիճան ընտրությունների միջոցով։ Պաշտոնը եղել է ցմահ, սկզբնական շրջանում ունեցել է մեծ իշխանություն։ Առանձին դոժերի՝ իշխանությունը ժառանգական դարձնելու փորձերից հետո, Վենետիկի օլիգարխիան 12-14-րդ դարերի ընթացքում աստիճանաբար սկսեց սահմանափակել նրանց դերը։ Ջենովայում դոժի պաշտոնը ցմահ է հայտարարվել 1339 թվականին։ Սակայն 1528 թվականին այդ ժամկետը սահմանափակվել է 2 տարով։


== Վենետիկյան դոժ ==
Դոժի տիտղոսը Վենետիկի հանրապետությունում գոյատևել է տասը դարից ավել։ Սկիզբ է առել 697 թվականին, այն ժամանակ դեռ Վենետիկը պատկանում էր Բյուզանդիային։ Վենետիկի առաջին դոժը եղել է Պաուլո Լուչիո Անաֆեստոն։
Դոժերը ընտրվում էին ցմահ՝ Վենետիկի ամենահարուստ մարդկանց կողմից։ Մինչ 1032 թվականը դոժերը ունեին անսահմանափակ իշխանություն։


== Ջենովայի դոժ ==
Դոժի տիտղոս էր կրում նաև Ջենովայի հանրապետության կառավարիչը։ Դոժ տիտղոսը Ջենովայում սկզբնավորվել է 1339 թվականին։ 1384 թվականից մինչև 1515 թվականը Ջենովայի ամենապատվավոր քաղաքացիները զբաղեցնում էին դոժի պաշտոն։ Տիտղոսը դադարել է Ջենովայում և Վենետիկում Նապոլեոն Բոնապարտի նվաճումների ժամանակաշրջանում։
Թիմոթի Էսմոնդ Մայերս

Թիմոթի Էսմոնդ Մայերս (անգլ.՝ Timothy Esmonde Myers, սեպտեմբերի 17, 1990(1990-09-17), Օկլենդ, Նոր Զելանդիա), նորզելանդացի ֆուտբոլիստ, Նոր Զելանդիայի ֆուտբոլի ազգային հավաքականի և «Թրի Քինգս Յունայթեդ» ակումբի պաշտպան։ Մասնակցել է Լոնդոնի օլիպիական խաղերին։ Խաղում է պաշտպանության կենտրոնական կամ ձախ եզրային գոտում։


== Ակումբային կարերիա ==
Մայերսը «Ուիթակերե Յունայթեդ» ակումբի սան է։ 2009 թվականի նոյեմբերի 1-ին «Քենթերբեր Յունայթեդ» ակումբի դեմ խաղում իր նորամուտն է նշել Նոր Զելանդիայի ֆուտբոլի առաջնությունում։ 2010 թվականի հունվարի 23-ին «Յանգխարտ Մանավատու» ակումբի դեմ խաղում Թիմն իր առաջին գոլն է խփել «Ուիթակիրե Յունայթեդ» ակումբի կազմում։ Մայերսն իր թիմում հինգ անգամ դարձել է Նոր Զելանդիայի չեմպիոն։ 2015 թվականին Թիմը տեղափոխվել է «Տիմ Վելինգթոն» ակումբ։ Փետրվարի 8-ին «Քենթերբերի Յունայթեդ» ակումբի դեմ խաղում իր նորամուտն է նշել իր նոր թիմում։ Մարտի 29-ին «Խոկս-Բեյ Յունայթեդ» ակումբի դեմ խաղում Մայերսն իր առաջին գոլն է խփել «Տիմ Վելինգթոն» ակումբի կազմում։
2015 թվականի ամառվանից Մայերսը հանդես է գալիս «Թրի Քինգս Յունայթեդ» ակումբում։


== Միջազգային կարիերա ==
2007 թվականին Նոր Զելանդիայի ֆուտբոլի պատանեկական հավաքականի կազմում Մայերսը մասնակցել է Հարավայի Կորեայում կայացած աշխարհի պատանեկան առաջնությանը։
Նոր Զելանդիայի հավաքականում իր նորամուտը Մայերսը նշել է 2012 թվականի հուլիսի 4-ին, Պապուա Նոր Գվինեայի հավաքականի դեմ խաղում, Օվկիանիայի ֆուտբոլային կոնֆեդերացիայի գավաթի խաղարկությունում։ Մրցաշարի ընթացքում նա խաղացել է նաև մրցաշարը հյուրնկալող Սողոմոնի կղզիների հավաքականի դեմ։ Հավաքականի կազմում Մայերսը նվաճել է բրոնզե մեդալներ։
Նույն թվականին Մայերսը օլիմպիական հավաքականի կազմում հաղթահարել է ընտրական մրցաշարը և մեկնել է Լոնդոն` մասնակցելու օլիպիական խաղերին։ Մրցաշարում նա մասնակցել է Բրազիլիայի հավաքականի դեմ խաղին։


== Ձեռքբերումներ ==
 «Ուիթակիրե Յունայթեդ»

 Նոր Զելանդիայի ֆուտբոլային առաջնություն-2007/08
 Նոր Զելանդիայի ֆուտբոլային առաջնություն-2009/10
 Նոր Զելանդիայի ֆուտբոլային առաջնություն-2010/11
 Նոր Զելանդիայի ֆուտբոլային առաջնություն-2011/12
 Նոր Զելանդիայի ֆուտբոլային առաջնություն-2012/13
 ASB Phoenix Challenge - 2010
 ASB Charity Cup - 2012Միջազգային
 Նոր Զելանդիա

 Օվկիանիայի կոնֆեդերացիայի գավաթ - 2012|2012 Նոր Զելանդիա (Մ-20)

 Օվկիանիայի ֆուտբոլի կոնֆեդերացիայի երիտասարդական առաջնություն - 2008 Նոր Զելանդիա (Մ-17)

 Օվկիանիայի ֆուտբոլի կոնֆեդերացիայի պատանեկան առաջնություն - 2007


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Թիմոթի Էսմոնդ Մայերս – օլիմպիական վիճակագրությունը Sports-Reference.com կայքում (անգլ.)
Rated R (ալբոմ, Ռիհաննա)

Rated R, Ռիհաննայի չորրորդ ալբոմը, որը թողարկվել է Def Jam ձայնագրման ստուդիայի կողմից։ Վաճառքի է հանվել 2009 թվականի նոյեմբերի 20-ին։
Ալբոմի ձայնագրումը սկսվել է 2009 թվականի մարտին և ավարտվել նույն թվականի նոյեմբերին, ԱՄՆ-ի և Եվրոպայի որոշ ստուդիաներում։ Ալբոմում տեղ են գտել երգեր, որոնց վրա աշխատել են մի շարք պրոդյուսերներ, ինչպիսիք են Chase & Status-ը, Stargate-ը, The-Dream-ը Brian Kennedy-ը և Ne-Yo-ն։ Ալբոմը ձայնագրվել է մի շարք վոկալիստների և երաժիշտների հետ համատեղ, ներառյալ Young Jeezy, will.i.am, Slash՝ որը կիթառ է նվագում Rockstar 101 երգում։


== Երգացանկը ==


== Հիթ-շքերթներ ==


== Հավաստագրումներ ==


== Ծանոթագրություններ ==
Եժակովկա (գյուղ, Պոլտավայի շրջան)

Եժակովկա (ուկրաիներեն՝ Їжаківка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Եժակովկա գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)